-Hættu! -Charlie!
Nei! Slepptu mér!
-Við verðum að fara! -Slepptu mér! Hættu!
Sigur, þetta er ég.
Ég vildi bara að þú vissir...
Ég get heldur ekki ímyndað mér líf án þín.
...hefur líka eyðilagst,
en fyrstu fréttir herma
að nokkrir strandbæir hafi orðið eyðileggingu að bráð,
og meira en 350 manns er saknað.
...líf þeirra hefur tekið óafturkallanlegum breytingum
-um ókomna framtíð. -um allan heim.
Enn á eftir að meta umfang hörmunganna.
Meira en 700 manns er saknað í Þrándheimi í Noregi.
...reyna að færa sig inn í landið, fjarri strönd.
Bretlandseyjar hafa einnig orðið fyrir eyðileggingu,
en fyrstu fréttir herma
að nokkrir strandbæir hafi orðið fyrir eyðileggingu...
Charlie?
Sigur, þetta er ég.
Ég vildi bara að þú vissir...
Ég get heldur ekki ímyndað mér líf án þín.
Ein spurning...
Afsakið hvað ég er sein, má ég halda áfram?
Afsakið innilega...
Ég er sein.
Komdu nær. Bíddu aðeins.
Ég bið ykkur að beina athygli ykkar að skjánum.
Rauði liturinn sýnir hvar smitaðir krabbar
komu fyrst á land í Japan.
Má ég sjá skilríki?
Eftir sýktu krabbana
sem moraði af á strandsvæðum Suður-Afríku,
Brasilíu, Marokkó og Indlandi.
-Hvernig hefurðu það? -Fínt. Gott að sjá þig.
Frá fyrstu snertingu,
hafa bakteríurnar hreiðrað um sig í öllum vatnsbólum,
manngerðum sem náttúrulegum, hvar sem þær komast að.
Fjörutíu prósent jarðarbúa búa við strandlengju.
Ef krabbamergðin birtist annars staðar,
munum við sjá eina mestu tilflutninga manna
sem sjást hafa.
-Roche? -Já?
Við erum meðvituð um áhrifin
sem hlýnun hafsins mun hafa á hækkun yfirborðs sjávar,
þann mannfjölda sem mun þurfa að flytjast búferlum í kjölfarið,
sem og þau áhrif sem það myndi hafa á sýkingarmátt baktería
sem og veira, sveppa, sníkjudýra...
-Já? -Sigur?
Ertu að horfa á þetta?
Já.
Ég hringi í þig á eftir.
Þannig að...
tilkoma banvænni stofns kemur...
því miður ekki á óvart.
Nei, það er rétt.
En það sem við sáum ekki fyrir, var að hann myndi berast að landi
vegna ágangs óþekktrar tegundar
sem virðist hafa þann tilgang einan að sýkja okkur
af bakteríunni sem hann ber með sér.
Roche,
ertu að gefa í skyn að krabbarnir hafi vísvitandi mengað vatnsfarvegi?
Ég er ekki að gefa það í skyn, Peak.
Gögnin eru að því.
-Halló? -Riku, þetta er Sigur.
Mig langar að tala við Roche. Heldurðu að þú gætir komið því við?
Ég tala við hana síðdegis í dag.
Gott. Veistu nokkuð hvort Leon Anawak muni taka til máls?
Eða einhver frá Hafrannsóknarstofnun Vancouver-eyju?
Hann er ekki á mælendalistanum.
Af hverju spyrðu?
-Mig langar að hitta hann. -Hvenær?
Svo fljótt sem auðið er.
Heldurðu að það sé möguleiki?
Ég skal sjá hvað ég get gert.
Ertu hér til að segja mér að fara inn í landið?
Þetta mun versna áður en það verður betra.
Þetta eru heimkynni okkar.
Ég veit það.
Ég man eftir þér, þarna úti.
Þá varstu helmingi lægri en núna.
Hlaupandi undan öldunum, móðir þín á eftir þér á ströndinni.
Þú áttir meira heima þarna úti
en innan hvaða fjögurra veggja sem er.
Það er rétt hjá þér.
Það er enn þannig.
Ég kann að meta umhyggjuna. Það á við um okkur öll.
En á meðan Murray-vogur er til staðar...
verðum við flest öll um kyrrt.
Ég er stoltur af þér, strákur.
Það er gott að vita til þess að þú ert þar sem þér ber.
Takk.
Heldurðu virkilega að það skipti sköpum að fara inn í landið?
Það er öruggara en ströndin.
Ég stend með Kit í þessu.
Fara inn í landið, til hvers?
Að horfast í augu við þetta á eigin forsendum hljómar betur fyrir mig.
Á meðan ég er í burtu...
geturðu fylgst með hér?
Ég geri mitt besta.
Við skulum bara vona að allt standi enn þegar þú kemur til baka.
Gerðu okkur stolt, strákur.
NÝ SKILABOÐ RIKU SATO
Ef við gefum okkur að árásirnar hafi ekki verið tilviljun...
Sem ég held þær séu ekki.
Það gæfi til kynna að þær væru skipulagðar...
Hluti af heildaráætlun.
Ég veit hvernig það hljómar.
Ég hef brotið heilann í leit að annarri skýringu.
Og þú finnur hana ekki?
Nei.
Það sem er meira ógnvekjandi er að ég held að
hver sá sem sé á bakvið þetta, sé að læra.
Að læra?
Afbrigði bakteríunnar sem við fundum í humrunum
kom á land með fiskimönnunum sem veiddu þá.
Sýktu krabbarnir komu á land af sjálfsdáðum.
Þú skilur af hverju ég ákvað að minnast ekki á það hjá ráðinu...
Ég er sammála þér.
Það eru fleiri.
Ertu laus til að hittast?
Í Þrándheimi?
Nei. Í Sjávarlíffræðistofnuninni Í Kiel.
Þú þekkir Katharinu Lehmann, ekki satt?
Ekki vel en jú, við höfum hist nokkrum sinnum.
Málið er...
Ég lofaði börnunum mínum að ég kæmi aftur.
Já, ég skil að ég bið um mikið.
-Hvenær? -Á morgun.
Allt í lagi, ég kem.
Rahim, Leon Anawak er á leiðinni. Gætir þú hitt hann?
Komdu með hann á stofuna þegar hann kemur.
-Geri það. -Takk.
Leon Anawak?
Já.
Ég heiti Rahim Amir, Ég vinn með Lehmann prófessor.
-Var flugið gott? -Fyrsta skipti í einkaflugvél.
Sama hér.
Gjörðu svo vel.
Kaffihúsið er lokað en við erum með kaffi og samlokur
á skrifstofunni ef þú vilt borða áður en við hefjumst handa.
Talaðirðu við hina?
Já. Cécile, Leon.
Lehmann?
Nei. Ég taldi betra að bíða eftir liðsauka.
Undanfarna daga...
vikur... höfum við öll séð hluti sem ættu ekki að vera að gerast.
Og...
eru samt að gerast.
Stofn sjávartegunda sem stækkar með slíkum veldishraða
virðist ögra líffræðinni.
Hvalir hegða sér líkt og þeir séu andsetnir...
Gos og farvegir vatns á stöðum sem hafa legið í dvala lengi
og ná yfir gríðarstór svæði...
Tegundir sýktar af stökkbreyttum bakteríum sem eitra vatnið okkar...
Ég held að eitthvað...
sé að baki atburðunum sem við höfum orðið vitni að.
Eitthvað sem hefur vopnvætt höfin gegn okkur.
Ef þessi...
fyrirbæri...
tengjast raunar,
þau eru utan marka þess sem við vitum að er satt,
þau eru á einhvern hátt verk...
einhvers konar vitsmunaveru
sem vill reka okkur frá hafinu...
Ertu að segja það?
Já.
Við höfum varla snert yfirborð
þess sem kynni að vera líkleg skýring.
Lehmann...
Það er rétt, ég er sammála.
En eðlisávísunin segir mér að þetta sé annað.
Leon, ég efast ekkert um
mikilvægi þess að fylgja eðlisávísuninni,
eða að innsæi hafi verið drifkraftur
svo margra tímamótasigra á okkar vettvangi.
En að varpa fyrir róða öllu sem við þekkjum sem sannleika...
og að hrapa að slíkum ályktunum.
Katharina, allt sem ég hef talið vera satt er það ekki lengur
og því fór ég að leita annað.
Ég get ekki annað en velt fyrir mér hvort það sem sé að gerast í hafinu
sé einhvers konar viðbragð...
svar, við þeim skaða sem við höfum valdið því.
Cécile, þú ert að biðja mig...
að velta upp þeim grunni sem ferill minn,
rannsóknir, kennsla eru byggð á.
Það get ég ekki.
Því miður.
Ég læt ykkur um þetta.
En fyrst...
verð ég að vara ykkur við.
Þið gætuð verið á mjög hættulegri leið.
Á tímum sem þessum, óstöðugleikinn í heiminum.
Ef þið leggið til að við séum ófær um að finna sannleikann í vísindunum
eins og við þekkjum þau, verðið þið að átta ykkur á þeirri upplausn
sem eiga kann sér stað í sálarlífi jarðarbúa...
Lehmann?
Charlie.
Telurðu virkilega að við séum á algerum villigötum?
Þetta snýst ekki um það, heldur um líkur.
Þegar líkurnar eru litlar, er réttast að sýna varfærni.
Þið eruð ekki að því.
Við höfum engan tíma fyrir varfærni.
Það er kannski auðvelt að segja það,
en það er einmitt þá sem þörf er á varfærni.
Orðstír þinn og þeirra er í húfi.
Hvaða máli skiptir orðstír...
Þið þurfið að hafa orðstír.
Ef þið viljið að hlustað sé á ykkur.
Við ættum að fylgja því sem við trúum á.
Þrátt fyrir áhættuna. Það lærði ég af þér.
Charlie, ég skil ástríðu þína...
en mín reynsla er að svona áhætta endar yfirleitt illa.
Fundirnir eru allir 30 mínútur.
Ef tillaga þín er valin, er eftirfylgni hjá ráðinu.
Það þarf að senda öll fylgiskjöl fyrirfram.
Já, við erum að vinna í því í þessum töluðu orðum.
Það er sífellt erfiðara að ferðast.
Ég læt gera ráðstafanir á skrifstofunni.
Ég þarf að fá nöfn þeirra sem koma með þér.
Cécile Roche. Leon Anawak. Charlie Wagner.
Og Rahim Amir.
Hvað með Lehmann?
Hún verður því miður ekki með í för.
Er hún... á annarri skoðun?
Já. En ég fullvissa þig, Riku...
Óþarfi að fullvissa mig.
Að hafa Lehmann með hefði aukið trúverðugleikann,
en niðurstöður ykkar tala sínu máli ef þær eru traustar.
Takk, Riku.
Hversu lengi hefur hún verið leiðbeinandi þinn?
-Lehmann? -Já.
Þrjú ár.
Tvö ár eftir.
Ef ég ætla að klára doktorsritgerðina.
Þetta er eflaust ekki besti tíminn
til að taka framtíðarákvarðanir.
Nei, sennilega ekki...
Þegar þú talaðir frammi fyrir ráðinu...
Já?
Þá sagðirðu að við værum að horfa upp á mestu tilfærslu fólks
sem átt hefur sér stað.
Það passar.
Telurðu...
Telurðu mögulegt að þessi... vitsmunavera...
vilji í raun ekki tortíma okkur?
Heldurðu að hún vilji kannski bara reka okkur burt frá vatninu og...
-halda okkur frá því? -Ég vil trúa því.
Ég vil trúa því að ásetningur þess sé í varnarskyni en ekki til árásar.
En þú ert ekki viss.
Ég get ekki verið viss akkúrat núna.
Ekkert okkar getur verið það, því miður.
"Þegar við höfum útilokað hið óhugsandi,
hlýtur það sem eftir stendur, þótt ólíklegt sé, að vera sannleikurinn."
Hver sagði þetta?
Sherlock Holmes.
Ég held það eigi við.
Hvað er þetta?
Móðir mín gaf mér þetta.
Má ég sjá?
Merkir þetta eitthvað?
Ég spurði svo margra spurninga, þegar ég var barn.
Ég man að mamma var að brjálast.
Hún takmarkaði fjölda spurninga minna,
svo ég varð að vanda valið.
Það kom að því að ég spurði spurninga sem hún gat ekki svarað.
Hún gaf mér þetta.
Hún sagði þetta vera tákn.
Um hið óþekkta.
Það var auðvitað bara fyrir mig til að róa mig.
Virkaði það?
Tímabundið.
En...
Ég held ég geti ekki sætt mig við hið óþekkta.
Ekki ég heldur.
Kominn með nóg?
Já.
Af hverju hvalir?
Ég ólst upp við hafið,
í Bresku Kólumbíu.
Þetta er hluti af menningunni þar.
Ég held að flestir minnist þess að vera börn, í bátum, á ströndinni...
horfandi á gusu háhyrninga.
Ég sá háhyrning þegar ég var á Hjaltlandseyjum.
Ég sneri aftur í nokkra daga,
í þeirri von að sjá hann aftur, en það gerðist aldrei.
Þeir eru styggari en flestir halda.
Hvað?
Lehmann þolir ekki þegar við tölum um dýr eins og fólk.
Við gerum það öll.
Ég held að fólk átti sig ekki á hversu lík þau eru okkur.
Þeir ferðast vikum, mánuðum saman...
til að hitta hval sem þeir heyrðu syngja.
Tryggð þeirra hver við annan.
Ég sé ekki hvernig hægt er að sjá þá öðruvísi en heillandi...
sem fallega.
YRR
Til að draga saman orð Johansonar,
og endilega látið mig vita ef ég er að misskilja.
Þú og teymi þitt trúið því að hamfarirnar undanfarnar vikur
séu meira en tengdar.
Að ný tegund sjávarlífs,
samlokur, krabbadýr, svo eitthvað sé nefnt,
hafi stökkbreyst...
til að fremja vísvitandi árásir á mannkyn?
Það er rétt.
Og að ákveðnar hvalategundir
hafi breyst efnafræðilega og líffræðilega...
sem knýr þá til að bregðast við af árásargirni,
án þess að huga að eigin velferð eða lífslíkum.
Til að neyða okkur inn í landið,
og gera strandlengju hvers lands óbyggilega.
Allt þetta...
er verk...
vitsmunaveru.
Áttu við vitsmunaveru úr geimnum?
Ég sagði það ekki.
Við höfum margar tegundir vitsmunavera á jörðinni, Johanson.
Það er rétt.
En við trúum að þessi vitsmunavera
taki fram úr öllu sem við höfum séð í öðrum tegundum,
jafnvel okkar eigin.
Þessar breytingar í þessum tegundum sem til eru,
og tilurð nýrra...
það er langt umfram nokkuð sem við erum fær um að gera.
Sem við verðum kannski nokkurn tímann fær um að gera.
Má búast við því, Johanson,
að þú hafir aðrar og ófrumlegri hugmyndir?
Já.
Ég held við gerum það öll.
Margoft...
Tilraun sem misheppnaðist.
Rotnandi ílát kjarnorkuúrgangs
sem lekur geislavirku efni í hafið?
Óvinveitt ríki?
Lífefnahryðjuverkamenn að erfðabreyta tegundum
til að nota í samræmdum árásum.
Þið hafið eflaust spurt ykkur ýmissa spurninga.
Ef þið hafið líklegri og ófrumlegri hugmynd,
sem útskýrir þau fyrirbæri sem við höfum orðið vitni að,
endilega látið okkur vita.
Því við höfum ekki hugmynd.
Né hefur nokkur annar hugmynd, miðað við það sem við höfum heyrt hér.
Og þessi nýtilkomna vitsmunavera,
mætti ég spyrja hvað þú kallar hana, eða þær?
Ég hef ákveðið í bili að kalla þær...
yrr.
-Yrr? -Já.
Hvernig myndirðu bregðast við ef þú hefur rétt fyrir þér?
Ég myndi leggja til að við reyndum fyrst að koma á sambandi.
-Sambandi? -Við yrr.
Ef þú gætir það, Johanson,
hvað myndirðu segja?
Hvað segði ég við innrásarher
sem ég ætti ekki möguleika á að berjast gegn?
Ég myndi biðja hann að hætta.
Og gera hvað ég gæti til að finna sættir.
Lokaspurning, Johanson.
Þú starfar við deild háskólans í Þrándheimi, ekki satt?
Ég er í rannsóknaleyfi, eins og er.
Og þú hefur verið ráðgefandi fyrir Hovedstad Energy.
Það er rétt.
Sem fjármagnaði rannsóknina þína?
Þeir fjármögnuðu ferðina þar sem við uppgötvuðum
sirsoe methanicola, já.
Eru aðrir sem komu að fjármögnun?
Mifune-stofnunin hefur boðist til að greiða fyrir ferð og gistingu.
En þú hefur ekki fengið stuðning frá stofnunum
sem tengjast þér og samstarfsfólki þínu.
Nei.
Ekki hingað til.
Eru fleiri spurningar?
Takk, Johanson. Takk, öll.
Þið komið fram með mjög áhugaverða hluti.
Alica lofaði að þetta yrði ferðarinnar virði.
Og hún olli ekki vonbrigðum.
Sam skoðaði hljóðið sem við greindum þegar við merktum hvalinn.
Það eru alls konar tilbrigði hljóðfalls, smells, krafs,
allt í sömu tónhæð og tíðni.
Allt merki um tungumál.
Spurningin er hvers konar tungumál.
Ég fór í gegnum gögnin okkar.
ERIEL geymir skrár sem eiga upptök frá jörðinni
sem og vetrarbrautinni.
Við greindum sama merki.
Utan úr geimnum?
Mun nær heima.
Frá Suðurskautslandinu og Norður-Íshafinu.
Ég er að bera saman bækur við kollega hjá öðrum samtökum
í heiminum til að athuga hvort þau hafi greint eitthvað svipað.
-Hvað heldur þú? -Um yrr?
Ég held...
Ég væri ekki merkilegur stjarneðlisfræðingur
ef ég héldi ekki að það væri möguleiki.
Og ef ég spyrði, myndirðu vilja vera með?
Hvað segðirðu?
Teymið okkar, við þekkjum öll vatnið,
en ekkert okkar getur gert það sem þú kannt.
Hvort ég vilji vera með?
Já.
Takk fyrir að koma.
Mifune, 6.15 er mættur.
Johanson.
Fimmtán mínútna fundur?
Þú hlýtur að eiga annríkt.
Fimmtán mínútur svo fundirnir séu markvissir.
Ég hef áttað mig á í gegnum árin
að tímastjórnun er jafnmikilvæg færni og hver önnur.
Það gerir mér kleift að verja tíma í það sem ástríða mín beinist að.
Mér þykir leitt að ráðið hafi ekki samþykkt leiðangurinn.
Mér líka.
Ég get þó ekki sagt að það komi á óvart.
Þú náðir kannski ekki að sannfæra þau, en...
þú hefur sannfært mig, Johanson.
Ég hef grætt á gjöfum jarðar.
Þar með talið höfum hennar.
Ég tel það skyldu mína að endurgjalda greiðann,
með því að gera mitt til að ónýta skaðann sem við höfum unnið,
og takmarka skaðann sem verða mun í framtíðinni.
Þess vegna langar mig að fjármagna nýtt verkefni.
Ef þið eruð tilbúin til að þiggja stuðning minn.
Mig langar að styðja við leiðangur ykkar.
Ég...
líkt og þið...
langar að vita hvort fullyrðingar þínar eigi við rök að styðjast.
Er yrr til?
Ég hélt ekki að þessi dagur kæmi.
Varla nokkurt okkar.
En nú þegar það hefur gerst,
er það ykkar að ákveða hvort þið viljið fara alla leið.
Samantha, Alice, við vorum að hittast.
Það hversu vel Leon talar um ykkur,
og það sem ég veit um ykkar starf, auðvitað,
tekur af allan vafa um að þátttaka ykkar
yrði leiðangrinum heilladrjúg.
Við leggjum upp eftir tvo sólarhringa.
Það verður algjört sambandsleysi þegar við erum komin um borð.
Það er til að vernda öryggi leiðangursins,
og þess sem við kunnum að finna.
Þið sem náið að fara heim og koma til baka fyrir brottför,
gæti þetta verið ykkar síðasta tækifæri til að kveðja.
Það er engin trygging.
Ég get ekki ábyrgst árangur leiðangursins, ekkert er öruggt...
um að við komum heil til baka, svo að...
þið sem finnið að þið viljið ekki halda áfram...
Ég held ég tali fyrir alla þegar ég segi að ég skil...
Ég skil og það mun alls ekki sverta persónu ykkar.
En þið sem viljið halda áfram...
Við sjáumst á flugvellinum.
Afsakið?
Ég held ég segi þetta gott. Þetta hefur verið langur dagur.
Takk.
Charlie, ég...
Kemurðu ekki með?
Ég vildi að ég gæti það.
Ég vildi ég væri eins og þú en svo er ekki.
Víst ertu það. Um hvað ertu að tala?
Leiðangurinn tekst ekki eða mistekst út af mér.
En þú skiptir máli.
Ég ætla heim.
Ég ætla að hitta Max og fara svo til foreldra minna
og hitta litlu frænku mína,
og vera hjá þeim.
Þú kemur og segir mér frá þegar þið komið aftur.
Þetta er mamma.
Ég ætlaði ekki að vekja þig.
Alicia!
Synd að það skuli hafa tekið þennan tíma
að bjóða þér á almennilega ráðstefnu.
Ráðstefnurnar mínar eru almennilegar.
Þú færð aldrei að vera á svona hótelum.
Gott að þú giftist mér ekki vegna hlunninda.
Það væru mikil vonbrigði ef ég gerði það.
Sjáðu, þetta er mamma.
Hvað sem þú segir...
Mamma!
Hvað ertu að gera hér? Ég vissi ekki að þú kæmir aftur.
Ég hélt þú ætlaðir að koma heim í síðustu viku.
Ég þurfti að vera nokkra daga í viðbót í Genf.
Ég talaði við Colletti...
-Engar áhyggjur. -Ég veit, en...
Þetta er einföld aðgerð, nokkurra daga hvíld og ég verð fín.
Þú ættir að hafa einhvern hér, þar til ég kem aftur.
Ætarðu ekki að stoppa?
Ég þarf að fara í rannsóknarleiðangur í Norður-Íshaf.
Norður-Íshaf?
Þarftu að fara þangað núna?
Þetta er vinnan mín.
Þú segir mér að hafa ekki áhyggjur og vekur svo hjá mér áhyggjur!
Þú ert alltaf með áhyggjur, þú þarft enga ástæðu til.
Auðvitað, ég er mamma þín.
Þessi æðibunugangur, út um allan heim...
-Þetta er ekki lífið, Alicia. -Ég lifi mínu lífi, ekki þínu.
Það þýðir ekki að það sé rangt.
Ég vil að þú sért hamingjusöm.
Gerir það sem veitir þér gleði.
En ég vil líka fá tíma til að tala við dóttur mína.
Ég vil hún segi mér frá lífi sínu.
Ég lofa að gera það í næstu heimsókn.
En getum við núna bara notið þess að vera saman?
Eldað? Hlustað á tónlist?
Já.
En ég elda.
Og ég vel tónlistina.
Ef þú segir nei, mun ég ekki...
Heldurðu í alvöru að ég muni segja nei?
Sam, hver heldurðu að ég sé?
Ég veit ekki hvað gerist þarna úti.
Þú veist ekki hvað mun gerast hér.
Þú veist hvað ég á við.
Sam, þetta nær handan þess sem ég vil eða sem þú vilt.
Viltu hafa rétt fyrir þér?
Hver veit?
En þú ert að gera þitt.
Til að leita svara. Og við þurfum svör núna.
Heyrðu.
Ég verð hérna og bíð eftir þér þegar þú kemur aftur.
Ég gerði lista yfir fólk sem ég er í samskiptum við í bankanum.
Lögfræðingurinn minn er með afrit af erfðaskránni minni.
Allt í lagi.
Hún kom á fót sjóði fyrir börnin.
Þú ert skiptaráðandi ásamt henni.
Allt í lagi.
Ég skrifaði niður nafn, númer, læknis þeirra,
hún er með lista yfir allar bólusetningarnar þeirra.
Og nöfn kennaranna þeirra.
Og...
Ég lofaði Isabelle að við myndum fara í ferð á afmælinu hennar,
ef hún bætti einkunnirnar sínar...
Eigum við að gera þetta seinna?
-Nei, við verðum að gera þetta núna. -Af hverju?
Ég get ekki farið án þess að vita
að ef eitthvað kemur fyrir, verði allt í lagi með þau.
Þú þarft ekki að fara.
-Jú. -Vertu kyrr.
Hér erum við örugg.
Ef það er rétt hjá okkur að það sé eitthvað þarna,
og við finnum ekki leið til að stöðva það,
verður enginn öruggur neins staðar.
Ég þekki þau varla.
Ég veit ekki hvað þau vilja og hvað ekki.
Hverjir vinirnir eru, hvað þau gera þegar þau eru ein.
Ég meina, ég tala aldrei við þau.
Við dönsum bara í kringum hvert annað,
hrædd við að segja eitthvað rangt.
Þau eru enn að kynnast sjálfum sér á þessum aldri.
Þú nærð þessu.
Þú veist það.
Ég veit það.
Hvenær þarftu að fara?
Í fyrramálið.
-Ég skal taka þessi. -Allt í lagi.
Takk.
Við þurfum að fara að spila.
Allt í lagi.
-Hver á að gera? -Ég.
Ég náði tvöfaldri fimmu.
Nei! Ég á að gera fyrstur. Ég byrja alltaf.
Nei, þú ert síðastur.
Sigur, þetta er ég.
Ég vildi bara að þú vissir,
að ég get heldur ekki ímyndað mér líf á þín.
Sigur, þetta er ég.
Ég vildi bara að þú vissir,
að ég get heldur ekki ímyndað mér líf án þín.
Ýttu á einn til að hlusta aftur á skilaboðin.
Ýttu á sjö til að eyða skilaboðunum.
Ýttu á einn til að hlusta aftur á skilaboðin.
Ýttu á sjö til að eyða skilaboðunum.
Ýttu á einn til að hlusta...
Skilaboðunum hefur verið eytt.
Þetta var að koma, stjóri.
Settu hana á 3-1-0.
Það eru komnir gestir.
Þýðandi: Pálína Sigurðardóttir plint.com